Folketing
2001-05-18

Jeg kan jo godt forstå, at regeringen vil have udvalgsbehandling her fra Folketingets talerstol, når den har været for sløv til at komme med forslag i mange måneder. Men det får selvfølgelig ikke mig til at gå ind i et konkret udvalgsarbejde her fra Folketingets talerstol. Vi må da have mange konkrete beregninger. Først når vi får et forslag forelagt til behandling, tager vi det op. Min indfaldsvinkel er positiv, men vi skal selvfølgelig regne det forslag, Socialdemokratiets kommer med, igennem. Hvad betyder det i forhold til afkast på erhvervsbyggeriet, hvor stor en procentdel er det så rimeligt at stille krav om? Alt dette tager vi op under udvalgsarbejdet, men lad os nu få forslagene til første behandling, og så tager vi udvalgsarbejdet. Det er lidt specielt at ville have et udvalgsarbejde, før regeringen har fået taget sig sammen til at komme med et forslag til første behandling her i Folketingssalen.